ทีมวิจัยภาคเหนือ เดินหน้าโครงการวิจัย "การศึกษาปัจจัยแห่งความสำเร็จของชุมชนต้นแบบในการประยุกต์ใช้มาตรการลดการเผาในที่โล่งของจังหวัดลำปาง"
ส่วนเฝ้าระวังคุณภาพสิ่งแวดล้อม สำนักงานสิ่งแวดล้อมภาคที่ 2 (ลำปาง) จัดประชุมเชิงปฏิบัติการคณะผู้วิจัย ครั้งที่ 1/2565 โครงการวิจัย "การศึกษาปัจจัยแห่งความสำเร็จของชุมชนต้นแบบในการประยุกต์ใช้มาตรการลดการเผาในที่โล่งของจังหวัดลำปาง" ณ โรงแรมลำปางรีสอร์ท อำเภอเมือง จังหวัดลำปาง และชุมชนตำบลนายาง อำเภอสบปราบ จังหวัดลำปาง โดยมีคณะผู้เข้าร่วมโครงการวิจัยจาก สำนักงานสิ่งแวดล้อมภาคที่ 1 (เชียงใหม่) , สำนักงานสิ่งแวดล้อมภาคที่ 3 (พิษณุโลก) , มหาวิทยาลัยราชภัฏเชียงราย และมหาวิทยาลัยแม่โจ้ เข้าร่วมการประชุมการประชุมครั้งนี้ เป็นการแลกเปลี่ยนความรู้ พบปะกลุ่มเป้าหมายของโครงการในพื้นที่ตำบลนายาง อำเภอสบปราบ จังหวัดลำปาง ร่วมระดมสมอง กำหนดแนวทาง พัฒนาเครื่องมือทางภูมิศาสตร์สารสนเทศ เครื่องมือทางเศรษฐศาสตร์ เพื่อนำไปในการวิจัยและจัดทำแผนงานโครงการ กำหนดความรับผิดชอบในการดำเนินการ จัดทำร่างรายงานเบื้องต้น  (Inception Report) และลงพื้นที่สำรวจสภาพพื้นฐานทั้งด้านสุขภาพ ความเป็นอยู่ การจัดการป่าของชุมชนเป้าหมาย